|  |  |  |
| --- | --- | --- |
| Rīgā | Nr. | 2020. gada |

**. §**

**Informatīvais ziņojums**

**"Par** **valsts pārvaldes informācijas sistēmu arhitektūras reformu"**

**TA-1128**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(…)

1. Pieņemt zināšanai iesniegto informatīvo ziņojumu.

2. Vides aizsardzības un reģionālās attīstības ministrijai (turpmāk – VARAM) veikt šādas darbības valsts pārvaldes informācijas sistēmu vienotās arhitektūras pārvaldības stiprināšanā:

2.1. līdz 2020. gada 30. septembrim izstrādāt vadlīnijas informācijas sistēmu dzīves cikla analīzei;

2.2. līdz 2020. gada 31. decembrim izstrādāt vadlīnijas nozaru un iestāžu informācijas sistēmu attīstības plānošanai;

2.3. līdz 2020. gada 31. decembrim sagatavot un iesniegt izskatīšanai Ministru kabinetā grozījumus Ministru kabineta 2005. gada 11. oktobra noteikumos Nr. 764 "Valsts informācijas sistēmu vispārējās tehniskās prasības", nosakot nefunkcionālās prasības, t. sk. informācijas un komunikācijas tehnoloģiju (turpmāk – IKT) arhitektūras un IKT infrastruktūras pakalpojumu izmantošanas prasības, valsts informācijas sistēmu attīstībai, kā arī definējot prasības attīstāmo risinājumu programmatūras autoru mantisko tiesību regulējumam un komerciāli licencētu programmatūras produktu izmantošanai attīstāmajos risinājumos.

3. [Aizsardzības ministrija](https://dvs-vraa.namejs.lv/Administration/Contacts/Organization?OrganizationId=1102)i, [Ārlietu ministrija](https://dvs-vraa.namejs.lv/Administration/Contacts/Organization?OrganizationId=597)i, [Ekonomikas ministrija](https://dvs-vraa.namejs.lv/Administration/Contacts/Organization?OrganizationId=1003)i, [Finanšu ministrija](https://dvs-vraa.namejs.lv/Administration/Contacts/Organization?OrganizationId=4543)i, [Iekšlietu ministrija](https://dvs-vraa.namejs.lv/Administration/Contacts/Organization?OrganizationId=2579)i, [Izglītības un zinātnes ministrija](https://dvs-vraa.namejs.lv/Administration/Contacts/Organization?OrganizationId=567)i, [Kultūras ministrija](https://dvs-vraa.namejs.lv/Administration/Contacts/Organization?OrganizationId=995)i, [Labklājības ministrija](https://dvs-vraa.namejs.lv/Administration/Contacts/Organization?OrganizationId=1243)i, [Satiksmes ministrija](https://dvs-vraa.namejs.lv/Administration/Contacts/Organization?OrganizationId=824)i, [Tieslietu ministrija](https://dvs-vraa.namejs.lv/Administration/Contacts/Organization?OrganizationId=588)i, [Veselības ministrija](https://dvs-vraa.namejs.lv/Administration/Contacts/Organization?OrganizationId=1040)i un [Zemkopības ministrija](https://dvs-vraa.namejs.lv/Administration/Contacts/Organization?OrganizationId=606)i, kā arī Ministru prezidenta tiešajā pakļautībā esošajām iestādēm – Valsts kancelejai un Pārresoru koordinācijas centram – un Ministru kabineta pārraudzībā esošajām iestādēm – Korupcijas novēršanas un apkarošanas birojam, Satversmes aizsardzības birojam, Finanšu izlūkošanas dienestam un Sabiedrības integrācijas fondam – nostiprināt valsts pārvaldes informācijas sistēmu vienotās arhitektūras pārvaldību nozaru līmenī, īstenojot šādas darbības:

3.1. nodrošināt nozaru darbības un pārvaldības digitalizācijas un IKT atbalsta aspektu iekļaušanu turpmāk izstrādājamos nozaru augstākā līmeņa politikas plānošanas dokumentos (pamatnostādnēs), kā arī savu nozaru prioritāro IKT attīstības virzienu integrāciju VARAM izstrādājamā attīstības plānošanas dokumentā "Digitālās transformācijas pamatnostādnēs", tādējādi nostiprinot inovāciju un tehnoloģiskā atbalsta aktivitāšu sasaisti ar nozaru attīstības mērķiem un prioritātēm;

3.2. deviņu mēnešu laikā pēc šā protokollēmuma 2.1. apakšpunktā minēto vadlīniju izstrādes iesniegt VARAM pārskatu par nozares iestāžu informācijas sistēmu dzīves cikla situācijas analīzi. Informācijas sistēmu dzīves cikla fāzes novērtējums ir obligāti veicams visām valsts informācijas sistēmām un nozaru savietotājiem un vēlams arī citiem nozarei nozīmīgiem IKT risinājumiem;

3.3. deviņu mēnešu laikā pēc šā protokollēmuma 2.2. apakšpunktā minēto vadlīniju izstrādes sagatavot un saskaņot ar VARAM nozares valsts informācijas sistēmu attīstības plānu, kas:

3.3.1. atbilst valsts un nozares politikas plānošanas dokumentos definētajiem nozares un tās digitalizācijas attīstības plāniem;

3.3.2. satur informācijas sistēmu tehnoloģisko risinājumu attīstības plānojumu, kas balstīts uz nozares informācijas sistēmu dzīves cikla fāzes novērtējuma rezultātiem un paredz virzību uz modulāras, sadarbspējīgas un skaitļošanas infrastruktūras resursus efektīvi izmantojošas informācijas sistēmu arhitektūras ieviešanu.

Ministru prezidents A. K. Kariņš

Valsts kancelejas direktors J. Citskovskis